

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. augusztus 4-i rendkivüli ülésére**

**Egyes önkormányzati rendeletek deregulációs célú hatályon kívül helyezéséről**

**A napirendet tárgyaló ülés dátuma**: **2022.augusztus 4.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes **/ rendkívüli**

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: -**

**2. Jogszabályi hivatkozások**: -

**3.Költségkihatások és egyéb szükséges feltételeket, illetve megteremtésük javasolt forrásai: -**

**4. Tényállás bemutatása:**

A deregulációs követelmények és igények szűkségessé teszik egyes, korábban megalkotott önkormányzati rendeletek hatályon kívül helyezését. A dereguláció a hatékony jogi szabályozás egyik alapvető kritériuma. Rendeltetése, hogy mindenki számára egyszerűbbé tegye a jogszabályok közötti tájékozódást. Az elavult jogszabályok hatályon kívül helyezése a jogbiztonság szempontjából fontos.

Javasoljuk hatályon kívül helyezni a 2013-2019 közötti közszolgálati és építésügyi rendeleteket.

Telki, 2022. július 22.

Deltai Károly

polgármester

**Telki Község Önkormányzata Képviselő-testületének .../.... (...) önkormányzati rendelete**

**egyes önkormányzati rendeletek deregulációs célú hatályon kívül helyezéséről**

Telki Község Önkormányzatának Képviselő-testülete Alaptörvény 32.cikk (2) bekezdésben meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Hatályát veszti a Telki község Képviselő-testülete 8/2013. (VI. 25.) Ör. számú rendelete A településképi bejelentési eljárásról szóló 8/2013 (VI.25.) önkormányzati rendelet.

**2. §**

Hatályát veszti a Telki község Képviselő-testülete 9/2013. (VI.25.) Ör. számú rendelete A településképi véleményezési, kötelezési eljárásról szóló 9/2013 (VII.1.) önkormányzati rendelet.

**3. §**

Hatályát veszti a Telki Község Képviselő-testületének 17/2015.(XII.01.) számú rendelete Telki Községi Polgármesteri Hivatalánál dolgozó köztisztviselők illetmény kiegészítéséről szóló 17/2015 (XII.1.) önkormányzati rendelet.

**4. §**

Hatályát veszti a Telki község Önkormányzat Képviselő-testületének 4/2016. ( II.25. ) önkormányzati rendelete a 2016. évi igazgatási szünet elrendeléséről szóló 4/2016 (II.25.) önkormányzati rendelet.

**5. §**

Hatályát veszti a Telki község Önkormányzat képviselő – testületének 1/2017.(I.10.) önkormányzati r e n d e l e t e a közszolgálati tisztviselők 2017. évi illetmény alapjáról szóló 1/2017 (I.10.) önkormányzati rendelet.

**6. §**

Hatályát veszti a Telki község Önkormányzat Képviselő-testületének 4/2017. (I.26.) önkormányzati rendelete a 2017. évi igazgatási szünet elrendeléséről szóló 4/2017 (I.26.) önkormányzati rendelet.

**7. §**

Hatályát veszti A közszolgálati tisztviselők illetmény alapjáról szóló 18/2017 (XII.1.) önkormányzati rendelet.

**8. §**

Hatályát veszti a Telki Községi Polgármesteri Hivatalánál dolgozó köztisztviselők illetmény kiegészítéséről szóló 19/2017 (XII.1.) önkormányzati rendelet.

**9. §**

Hatályát veszti a közszolgálati tisztviselők illetmény alapjáról szóló 21/2019 (XII.18.) önkormányzati rendelet.

**10. §**

Hatályát veszti a Telki Községi Polgármesteri Hivatalánál dolgozó köztisztviselők illetmény kiegészítéséről szóló 22/2019 (XII.18.) önkormányzati rendelet.

**11. §**

Ez a rendelet a kihirdetését követő harmadik napon lép hatályba, és a kihirdetését követő negyedik napon hatályát veszti.

Deltai Károly dr. Lack Mónika

polgármester jegyző

**Indokolás**

A deregulációs követelmények és igények szűkségessé teszik egyes, korábban megalkotott önkormányzati rendeletek hatályon kívül helyezését. A dereguláció a hatékony jogi szabályozás egyik alapvető kritériuma. Rendeltetése, hogy mindenki számára egyszerűbbé tegye a jogszabályok közötti tájékozódást. Az elavult jogszabályok hatályon kívül helyezése a jogbiztonság szempontjából fontos.

**Hatástanulmány**

A Jat. 17. § (1) bekezdése szerint: A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. A Kormány tagja rendeletében meghatározott esetben a közjogi szervezetszabályozó eszköz előkészítője előzetes hatásvizsgálatot végez.

1. **Társadalmi, gazdasági, költségvetési hatása:** A deregulációs tárgyú rendeletek társadalmi hatása abban mutatható ki, hogy alkalmazásával a hatályos jog marad érvényben, mely megkönnyíti az alkalmazhatóságot, így annak szerepe a jogbiztonság szempontjából jelentős. Gazdasági, költségvetési hatása nem releváns.
2. **Környezeti és egészségi következményei:** Nem releváns.
3. **Adminisztratív terheket befolyásoló hatása:** A rendeletben foglaltak végrehajtásának kimutatható adminisztratív terheket befolyásoló hatása a nyilvántartásokon történő átvezetések miatt lesz.
4. **A jogszabály megalkotásának szükségessége, a jogalkotás elmaradásának várható következményei:** A jogszabály megalkotásának szükségessége a jogalkotásról szóló 2010. évi CXXX. törvény 22. § (2) bekezdése értelmében szükséges. Elmaradásának várható következménye abban mutatható ki, hogy olyan jogszabályok is hatályukban maradnak, melyeknek alkalmazására már nincs szükség, ezáltal jogbizonytalanságot okoz.
5. **A jogszabály alkalmazásához szükséges személyi, szervezeti, tárgyi és pénzügyi feltételek: N**em releváns.